Villa Holme er det siste av totalt 13 private hjem som Sverre Fehn har tegnet. Fehn, i dialog med Ingolf Holme, utarbeidet en rekke skisser for bygget over en periode på 30 år, før de til slutt fant frem til en egnet tomt. Huset har en karakteristisk kvadratisk form og er innvendig bygget rundt kunstnerens arbeidsrom med høye vinduer mot fjellveggen. Mye er gjort for å skape best mulig arbeidsforhold for maleren.